stanford-oval/wikipedia huggingface dataset:
טיי לוסון
נעורים ומכללות

לוסון נולד בעיר קלינטון שבמרילנד, ארצות הברית. בשנתו האחרונה בתיכון עזב את מרילנד כדי ללמוד באקדמיית הכדורסל "אוק היל" שבווירג'יניה. לאורך עונת התיכונים הציג לוסון ממוצעים של 23.8 נקודות, 9.1 אסיסטים ו-5 חטיפות למשחק, ובסיומה הוזמן להשתתף במשחק מקדונלד'ס אול-אמריקן היוקרתי וכן במשחק נייקי הופ סאמיט המפגיש שחקני תיכון אמריקאים מצטיינים מול שחקנים בינלאומיים נבחרים.
לאחר לימודיו התיכוניים בחר ללמוד באוניברסיטת קרוליינה הצפונית בצ'אפל היל. כבר בעונת הפרשמן שלו הוביל את הקבוצה עם 5.6 אסיסטים למשחק ועזר ל"טאר הילס" להגיע עד משחק הגמר המחוזי (מחוז ACC). בעונתו השנייה במכללה המשיך להציג יכולת טובה וסחב את הקבוצה, יחד עם טיילר האנסברו, ויין אלינגטון ודני גרין, עד חצי גמר טורניר אליפות המכללות. במשחק עצמו הובסו הטאר הילס מול אוניברסיטת קנזס בתוצאה 84–66, בין היתר בשל יכולתו החלשה של לוסון במשחק, שקלע רק 2 מתוך 8 הזריקות שלקח, ומסר שני אסיסטים בלבד.
בעונת 2008/2009 ויתר לוסון על האפשרות להירשם לדראפט ה-NBA והחליט להמשיך לעונה שלישית במכללה. יחד עם האנסברו, אלינגטון וגרין, שבחרו גם הם להישאר בקרוליינה הצפונית, הוביל לוסון את קבוצתו לזכייה באליפות ליגת המכללות. במשחק הגמר מול אוניברסיטת המדינה של מישיגן "כיפר" לוסון על הופעתו בשלבי הסיום של העונה הקודמת, קלע 21 נקודות, מסר 6 אסיסטים וחטף 8 פעמים – מספר השיא לשחקן במשחק אליפות המכללות. בסיום העונה זכה לוסון בתואר שחקן העונה של מחוז ה-ACC, וכן נבחר לחמישייה השנייה של העונה בליגת המכללות. כמו כן זכה לוסון ב"פרס בוב קוזי" המוענק לרכז הטוב ביותר בליגת המכללות. באפריל 2009 הודיע לוסון על כוונתו להירשם לדראפט ה-NBA.
קריירה מקצועית > דנוור נאגטס

לוסון נבחר בבחירה ה-18 בדראפט 2009 על ידי קבוצת מינסוטה טימברוולבס, שהעבירה אותו בטרייד לדנוור נאגטס. בעונה וחצי הראשונות שלו בקבוצה שימש לוסון כמחליף לצ'אנסי בילאפס, הרכז הפותח של הקבוצה, עד שבפברואר 2011 הועבר בילאפס לניו יורק ניקס, יחד עם כוכב הקבוצה כרמלו אנתוני. הטרייד פינה ללוסון את עמדת הרכז הפותח והפך אותו לאחד השחקנים המובילים בקבוצה. ב-9 באפריל 2011 קבע לוסון שיא NBA כאשר קלע 10 שלשות רצופות ללא החטאה, בניצחון קבוצתו על מינסוטה טימברוולבס. רצף השלשות של לוסון נעצר כשהחטיא את זריקת השלוש ה-11 שלו, והוא סיים את המשחק עם 37 נקודות, 7 ריבאונדים ו-6 אסיסטים.
בשל שביתת השחקנים בעונת 2011/2012, חתם לוסון על חוזה זמני בז'לגיריס קובנה. לוסון הספיק להשתתף ב-7 משחקי יורוליג עד סיום שביתת השחקנים, במהלכם הציג ממוצעים מאכזבים מעט של 7.4 נקודות ו-1.3 אסיסטים למשחק. בתום השביתה חזר לוסון לדנוור נאגטס, בהתאם לחוזה שלו עם ז'לגיריס. בעונת 2012/2013 עזר לוסון לנאגטס להעמיד את מאזן הניצחונות הטוב ביותר בתולדות המועדון, 57–25, שהציב אותם במקום השלישי במערב. עם זאת, הקבוצה הודחה כבר בסיבוב הראשון, על ידי גולדן סטייט ווריורס, למרות יכולת טובה של לוסון שקלע 21.6 נקודות ומסר 8 אסיסטים בממוצע למשחק לאורך הסדרה. בשתי העונות הבאות המשיך לוסון לשמש כרכז המוביל של הקבוצה, אך כשל בניסיונו להעפיל לפלייאוף עם הנאגטס. בכל ארבע עונותיו האחרונות בדנוור (2012–2015) הוביל לוסון את הקבוצה בנקודות ואסיסטים למשחק, וממוצעיו בתקופה זו עמדו על 16.4 נקודות ו-8.0 אסיסטים למשחק. בעונת 2014/15 מסר 720 אסיסטים בסך הכול, ובכך שבר את שיא המועדון לאסיסטים בעונה שהחזיק עד אז ניק ואן אקסל, שמסר 714 אסיסטים בעונת 1999/2000.
קריירה מקצועית > יוסטון רוקטס

ב-20 ביולי 2015 נשלח לוסון בטרייד ליוסטון רוקטס בתמורה לפאבלו פריג'יוני, ניק ג'ונסון, קוסטאס פאפאניקולאו, ג'ואי דורסי ובחירת דראפט עתידית. לוסון התקשה להתאקלם ביוסטון, וקלע לאורך העונה 5.8 נקודות למשחק ב-38.7 אחוזי קליעה מהשדה כשחקן ספסל. לקראת סיום העונה, ב-1 במרץ 2016, שוחרר מהקבוצה.
קריירה מקצועית > אינדיאנה פייסרס

כשבוע לאחר שחרורו מהרוקטס חתם לוסון באינדיאנה פייסרס על חוזה עד לסיום עונת 2015/2016.
קריירה מקצועית > סקרמנטו קינגס

לקראת עונת 2016/2017, ב-31 באוגוסט 2016, חתם על חוזה לעונה אחת בסקרמנטו קינגס.
קריירה מקצועית > שאנדונג (סין)

ב-19 ביולי 2017 חתם לוסון על חוזה לעונה אחת בשאנדונג גולדן סטארס מהליגה הסינית, עבור כ-2.4 מיליון דולר. לאורך עונת 2017/2018 קלע 25.5 נקודות למשחק עבור שאנדונג.
קריירה מקצועית > וושינגטון ויזארדס

בסיומה של העונה הסדירה ולקראת פלייאוף ה-NBA‏ 2018, חתם לוסון על חוזה בוושינגטון ויזארדס. בסיבוב הפלייאוף הראשון, בו קלע לוסון 5.8 נקודות למשחק, הפסידה וושינגטון לטורונטו ראפטורס בתוצאה 2–4.
קריירה מקצועית > החזרה לשאנדונג

בדצמבר 2018 חזר לשחק עבור שאנדונג גולדן סטארס, בה שיחק בעונה הקודמת.
סטטיסטיקת קריירה > בעונה הסדירה ב-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | דנוור | 65 | 8 | 20.3 | 0.515 | 0.410 | 0.757 | 1.9 | 3.1 | 0.7 | 0.0 | 8.3 |
| 2010/2011 | דנוור | 80 | 31 | 26.3 | 0.503 | 0.404 | 0.764 | 2.6 | 4.7 | 1.0 | 0.1 | 11.7 |
| 2011/2012 | דנוור | 61 | 61 | 34.8 | 0.488 | 0.365 | 0.824 | 3.7 | 6.6 | 1.3 | 0.1 | 16.4 |
| 2012/2013 | דנוור | 73 | 71 | 34.4 | 0.461 | 0.366 | 0.756 | 2.7 | 6.9 | 1.5 | 0.1 | 16.7 |
| 2013/2014 | דנוור | 62 | 61 | 35.9 | 0.431 | 0.356 | 0.798 | 3.5 | 8.8 | 1.6 | 0.2 | 17.6 |
| 2014/2015 | דנוור | 75 | 75 | 35.5 | 0.436 | 0.341 | 0.730 | 3.1 | 9.6 | 1.2 | 0.1 | 15.2 |
| 2015/2016 | יוסטון | 53 | 12 | 22.2 | 0.387 | 0.330 | 0.700 | 1.7 | 3.4 | 0.8 | 0.1 | 5.8 |
| 2015/2016 | אינדיאנה | 13 | 1 | 18.1 | 0.418 | 0.357 | 0.500 | 2.4 | 4.4 | 0.8 | 0.1 | 4.9 |
| 2016/2017 | סקרמנטו | 69 | 24 | 25.1 | 0.454 | 0.288 | 0.797 | 2.6 | 4.8 | 1.1 | 0.1 | 9.9 |

| קריירה |  | 551 | 344 | 29.2 | 0.460 | 0.359 | 0.770 | 2.7 | 6.0 | 1.2 | 0.1 | 12.7 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקת קריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010 | דנוור | 6 | 0 | 19.7 | 0.429 | 0.400 | 0.684 | 1.3 | 2.7 | 1.0 | 0.0 | 7.8 |
| 2011 | דנוור | 5 | 5 | 33.4 | 0.500 | 0.455 | 0.913 | 3.4 | 3.8 | 1.0 | 0.2 | 15.6 |
| 2012 | דנוור | 7 | 7 | 34.6 | 0.514 | 0.321 | 0.632 | 2.6 | 6.0 | 1.0 | 0.1 | 19.0 |
| 2013 | דנוור | 6 | 6 | 39.3 | 0.440 | 0.190 | 0.848 | 3.3 | 8.0 | 1.7 | 0.0 | 21.3 |
| 2016 | אינדיאנה | 7 | 0 | 10.6 | 0.333 | 0.000 | 0.667 | 1.0 | 1.4 | 0.4 | 0.0 | 2.3 |
| 2018 | וושינגטון | 5 | 0 | 19.2 | 0.346 | 0.625 | 1.000 | 2.6 | 3.0 | 0.6 | 0.0 | 5.8 |
| קריירה |  | 36 | 18 | 25.9 | 0.458 | 0.333 | 0.792 | 2.3 | 4.2 | 0.9 | 0.1 | 12.0 |
סטטיסטיקת קריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | ז'לגיריס | 7 | 4 | 21.3 | 0.429 | 0.375 | 0.619 | 3.0 | 1.6 | 0.9 | 0.0 | 7.4 |

| קריירה |  | 7 | 4 | 21.3 | 0.429 | 0.375 | 0.619 | 3.0 | 1.6 | 0.9 | 0.0 | 7.4 |
הערות שוליים

↑  קרוליינה הצפונית מפסידה בגמר ה-ACC, באתר ESPN.com
↑  דוח המשחק בין קרוליינה הצפונית לקנזס, באתר ESPN.com
↑  דוח המשחק בין קרוליינה הצפונית למישיגן סטייט, באתר ESPN.com
↑  לוסון זוכה בתואר שחקן המחוז, באתר אוניברסיטת דיוק
↑  רשימת הזוכים בפרס בוב קוזי, באתר הרשמי של הפרס
↑  רשימת הנבחרים בדראפט 2009, באתר nba.com
↑  סיכום המשחק בין דנוור למינסוטה, באתר ESPN.com
↑  לוסון חותם בז'לגיריס קובנה, באתר ESPN.com
↑  דף השחקן של לוסון, באתר היורוליג
↑  סטטיסטיקות הקריירה של לוסון, באתר basketball-reference.com
↑  סיכום עונת 2014/15 של הנאגטס, באתר denverstiffs.com
↑  מערכת וואלה! ספורט‏, דיווח: טיי לוסון עובר ליוסטון, מקדניאלס חתם לשלוש עונות נוספות, באתר וואלה, 20 ביולי 2015
↑  לוסון חותם באינדיאנה, באתר הרשמי של אינדיאנה פייסרס
↑  לוסון חותם בסקרמנטו קינגס, באתר הרשמי של הקבוצה
↑  לוסון חותם בשאנדונג גולדן סטארס, באתר realgm.com,‏ 9 באוגוסט 2017
↑  Wizards Sign Ty Lawson, באתר הרשמי של הקבוצה, 12 באפריל 2018
↑  לוסון חותם על חוזה בשאנדונג, באתר Sportando,‏ 15 בדצמבר 2018
יוניברסל מוטאון רקורדס

| --- | --- |

 נתונים כלליים
 מייסדים:  ברי גורדי 
 תקופת הפעילות:  2005–2011 (כ־6 שנים) 
 חברת אם:  יוניברסל מיוזיק גרופ 
 מיקום המטה:  סנטה מוניקה 
  
 www.universalmotown.com
 
יוניברסל מוטאון רקורדס (באנגלית: Universal Motown Records) הייתה חברת תקליטים אמריקאית שפעלה כחטיבה של יוניברסל מוטאון ריפבליק גרופ (אנ'). זה היה הגלגול העכשווי של הלייבל האגדי מוטאון רקורדס, והחצי ה"אורבני" של יוניברסל מיוזיק גרופ, אם כי היו גם כמה אמני רוק בלייבל (יחד עם התת-לייבלים שלו).
היסטוריה

בשנת 2005, מוטאון רקורדס מוזגה עם האמנים האורבניים ביוניברסל רקורדס כדי ליצור את יוניברסל מוטאון רקורדס, בראשות המנכ"לית לשעבר של אלקטרה רקורדס סילביה רון, והושמה תחת חטיבת הגג החדשה שנוצרה ביוניברסל מוטאון ריפבליק גרופ. מוטאון רקורדס החלה לחגוג 50 שנה להיווסדה (12 בינואר 2009) בסוף 2008. החגיגה כללה את צאתו של מארז The Complete No. 1 הכולל את להיטי המקום הראשון של מוטאון ממצעדי הפופ, R&B והדיסקו של בילבורד, הוצאות מחודשות של התקופה הקלאסית של אלבומי מוטאון בתקליטור ואירועים מתוכננים נוספים, שיצאו בשיתוף עם חטיבת הקטלוגים של יוניברסל מיוזיק גרופ.
בשנת 2011, בוצעו שינויים ביוניברסל מוטאון ריפבליק גרופ, ומוטאון רקורדס הופרדה מיוניברסל מוטאון רקורדס וחברת הגג והתמזגה לתוך איילנד דאף ג'אם מיוזיק גרופ, מה שהפך את יוניברסל ריפבליק רקורדס (כעת מקוצר לריפבליק רקורדס החל מסוף 2012) לחברה עצמאית והשבית את יוניברסל מוטאון ריפבליק גרופ.
הערות שוליים

↑  "Ethiopia Habtemariam Named Senior Vice President of Motown Records". billboard.biz. נבדק ב-23 במרץ 2018. {{cite web}}:  (עזרה)
| --- | --- |
בקרת זהויות :  MusicBrainz: c5cf2442-0b01-4359-8f15-9fa2d830ae15
יוסי שקל

יוסי שקל (נולד ב-24 בספטמבר 1984) הוא כדורגלן ישראלי ששיחק בעמדת השוער.
קריירה

את דרכו החל שקל במחלקת הנוער של מכבי עירוני אשדוד, ולאחר איחוד הקבוצות בעיר המשיך במחלקת הנוער של מועדון ספורט אשדוד. בקבוצת הנערים היה בין השוערים הטובים בגילו ונחשב להבטחה גדולה, ועם קבוצת הנוער זכה בגביע המדינה לנוער. לזכותו 8 הופעות בנבחרת הנוער של ישראל ו-9 הופעות במדי הנבחרת הצעירה, עמה העפיל לאליפות אירופה בכדורגל עד גיל 21.
לאחר שעזב את אשדוד שיחק שקל בקבוצות רבות, ובשנת 2007 זכה עם מכבי הרצליה בגביע הטוטו. בשנת 2011 הפך לכדורגלן הישראלי הראשון בליגת העל הקזחית, כשחתם בקבוצת קאיראט אלמטי. כעבור שנה חזר לישראל, וחתם בקבוצת מכבי יבנה. בפברואר 2013 חתם בהפועל ראשון לציון.
בקיץ 2015 פרש ממשחק פעיל והחל לעבוד ככבאי בתחנת כיבוי האש באשדוד.
בינואר 2017 מונה למאמן השוערים של בקבוצת הפועל אדומים אשדוד מליגה ג', ובמקביל גם נרשם כשחקן בקבוצה. בתום העונה עלה עם הקבוצה לליגה ב', ובעונה שלאחר מכן העפיל עמה לליגה א'. בינואר 2019 חתם שקל בהפועל אזור מליגה א', ובתום העונה חתם במכבי קריית מלאכי אך לא שיחק במדי הקבוצה. בספטמבר 2019 הצטרף לקבוצת בית"ר אשדוד מליגה ג'. בחודש פברואר 2020 חתם בקבוצת נעוריו מכבי עירוני אשדוד.
הערות שוליים

↑  נועם אלטחן, יוסי שקל מצטרף להפועל אדומים, באתר אשדוד10, 16 בינואר 2017
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
יוסי שרעבי

| --- | --- |

יוסי שרעבי
 מדינה:  ישראל 
 מקצוע:  עורך דין
 תפקיד:  מנכ"ל משרד התרבות והספורט
 
יוסי שרעבי הוא עורך דין ישראלי,  כיהן כמנכ"ל משרד התרבות והספורט מיולי 2015 עד יוני 2020. וכיהן כמנכ"ל ההתאחדות לכדורגל החל ממאי 2021.
שרעבי הוא עורך דין בעל תואר ראשון במשפטים ותואר ראשון בהיסטוריה כללית. בעל תואר שני במשפטים מהאוניברסיטה העברית בירושלים תואר שני במנהל עסקים מאוניברסיטת חיפה. ותואר שלישי בניהול מאוניברסיטת PUIE .הוא בוגר תוכנית הבכירים בשירות הציבורי של קרן וקסנר באוניברסיטת הרווארד ובוגר תוכנית שוורץ של האוניברסיטה העברית לניהול מלכ"רים.
ביוגרפיה

את שירותו הצבאי עשה כקצין בחיל המודיעין.
בין השנים 1990–1994 ניהל את מתנ"ס שכונת גוננים בירושלים ובשנים 1994–1998 ניהל את המינהל הקהילתי בפסגת זאב. ב-1999 מונה לראש אגף חברה ונוער בעיריית ירושלים. בסוף 2009 מונה למנהלו הראשון של מינהל תרבות חברה, ספורט ופנאי בעירייה.
כיהן כיו"ר עמותת אתר ההנצחה יד לבנים בירושלים, כדירקטור בחברת "אריאל", מוזיאון המדע, הורה ירושלים, חברת עדן לפיתוח מרכז העיר ירושלים, החברה למינהלים ומרכזים קהילתיים, הנהלת פסטיבל ישראל וכחבר הוועדה המייעצת של המיזם לקולנוע וטלוויזיה בירושלים.
ביולי 2015 מונה למנכ"ל משרד התרבות והספורט. ביוני 2020, בתום חמש שנות כהונה, סיים את תפקידו זה.
במהלך חמש שנות כהונתו הוביל שורה ארוכה של רפורמות בעולם התרבות והספורט: הוועדה למניעת אלימות בספורט, הוועדה לטיפול בסוגיית הכדורגל בשבת, הוועדה לבדיקת חוק הספרים, ועדת שרעבי לטיפול במעמד השחקן הישראלי כחול-לבן ועוד. כמו כן, קידם שרעבי בתקופת כהונתו מהלך של מימוש הרפורמה בשוק ההימורים בספורט, שניתקה לראשונה את הקשר בין הטוטו לתקציב הספורט. כמו כן קידם את חוק וינגייט (המכון הלאומי למצוינות בספורט), הוביל את תיקוני רגב בתרבות, יצר את תקנת סל תרבות עירוני (סל"ע) לאירועי תרבות ברשויות המקומיות והאיץ את תוכנית המתקנים הלאומית למתקני ספורט בזירה הארצית.
לאורך כהונתו עמד בראש הטקסים הלאומיים של מדינת ישראל, הוביל את חגיגות שנת ה-70 למדינת ישראל ואת אירועי ה-50 לאיחוד ירושלים. במהלך מגפת הקורונה בישראל, הוביל את המתווה האסטרטגי ליציאת עולם התרבות והספורט מהמשבר והחזרת גופי התרבות והספורט לפעילות, וניהל את השיח מול משרד הבריאות לקידום שלבי היציאה במתווה.
הערות שוליים

↑  מוריה קור, "הפופוליזם לא הפריע לי", באתר ישראל היום, 4 ביוני 2020
↑   יאיר אשכנזי, יוסי שרעבי צפוי להתמנות למנכ"ל משרד התרבות והספורט, באתר הארץ, 9 ביולי 2015
↑  טקס חילופי מנכ"לים במשרד התרבות והספורט: המנכ"ל הנכנס הוא רז פרויליך, לשעבר מנכ"ל החברה למתנ"סים, באתר משרד התרבות והספורט, 15 ביוני 2020
| --- | --- |
בקרת זהויות :  NLI: 987007522921105171  VIAF: 308265453   WorldCat (עם VIAF): 308265453
טריטוריית ויסקונסין

| --- | --- |
סמל

 
 ממשל
 עיר בירה:  בלמונט (1836)   ברלינגטון (1837)   מדיסון (1838–1848)
 היסטוריה
 תאריכי הקמה:  1836 
 תאריכי פירוק:  1848 
 ישות קודמת:   טריטוריית מישיגן
 ישות יורשת:  ויסקונסין ויסקונסין    טריטוריית איווה    טריטוריית מינסוטה
 
טריטוריית ויסקונסין הייתה טריטוריה מאורגנת ומאוגדת של ארצות הברית שהתקיימה מ-3 ביולי 1836 עד 29 במאי 1848, אז התקבל החלק המזרחי של השטח לאיחוד כמדינת ויסקונסין. בלמונט נבחרה בתחילה כבירת הטריטוריה. בשנת 1837 נפגש בית המחוקקים הטריטוריאלי בברלינגטון, מעט צפונית לנהר סקאנק במיסיסיפי, שהפכה לחלק מטריטוריית איווה ב-1838. באותה שנה, 1838, הבירה הטריטוריאלית של ויסקונסין הועברה למדיסון.
שטח הטריטוריה

טריטוריית ויסקונסין כללה בתחילה את כל המדינות של ימינו ויסקונסין, מינסוטה ואיווה, כמו גם חלק מהדקוטות ממזרח לנהר מיזורי. חלק גדול מהשטח היה במקור חלק מהטריטוריה הצפון-מערבית, אשר נמסרה על ידי בריטניה ב-1783. החלק במה שהוא כיום איווה והדקוטות היה במקור חלק מרכישת לואיזיאנה, פוצל מטריטוריית מיזורי ב-1821 והוצמד לטריטוריית מישיגן ב-1834.
החלק שהיה בעבר חלק מהטריטוריה הצפון-מערבית ואשר הפך מאוחר יותר למדינת ויסקונסין היה חלק מטריטוריית אינדיאנה כאשר זו הוקמה בשנת 1800. בשנת 1809, הוא הפך לחלק מטריטוריית אילינוי; לאחר מכן, כאשר אילינוי עמדה להפוך למדינה ב-1818, אזור זה צורף לטריטוריית מישיגן. לאחר מכן טריטוריית ויסקונסין פוצלה מטריטוריית מישיגן בשנת 1836 כאשר מדינת מישיגן התכוננה להפוך למדינה. ב-1838 הפך קטע השטח ממערב למיסיסיפי לטריטוריית איווה.
רוב האדמה שנותרה בטריטוריית ויסקונסין המקורית הייתה במקור חלק מרכישת לואיזיאנה, אם כי חלק קטן היה חלק משטח עליו ויתרה בריטניה הגדולה בהסכם 1818. אדמה זו ממערב למיסיסיפי פוצלה מטריטוריית מיזורי ב-1821 וצורפה לטריטוריית מישיגן ב-1834. ב-1838, הוקמה טריטוריית איווה, שצמצמה את טריטוריית ויסקונסין לגבולות במשך עשר השנים הבאות; עם הענקת מדינה לוויסקונסין, גבולותיה צומצמו שוב, למיקומם הנוכחי.
במפקד האוכלוסין של ארצות הברית 1840, 22 מחוזות בטריטוריית ויסקונסין דיווחו על ספירות האוכלוסייה הבאות:
| דרגה | מחוז | אוכלוסייה |
| --- | --- | --- |
| 1 | מילווקי | 5,605 |
| 2 | איווה | 3,978 |
| 3 | גרנט | 3,926 |
| 4 | רסין | 3,475 |
| 5 | וולוורת' | 2,611 |
| 6 | בראון | 2,107 |
| 7 | רוק | 1,701 |
| 8 | פורטייג' | 1,623 |
| 9 | קרופורד | 1,502 |
| 10 | גרין | 933 |
| 11 | ג'פרסון | 914 |
| 12 | סנט קרואה | 809 |
| 13 | וושינגטון | 343 |
| 14 | דיין | 314 |
| 15 | קאלומט | 275 |
| 16 | מניטובוק | 235 |
| 17 | פונד דו לאק | 139 |
| 18 | וינבאגו | 135 |
| 19 | שבויגן | 133 |
| 20 | סאוק | 102 |
| 21 | דודג' | 67 |
| 22 | מרקט | 18 |
|  | טריטוריית ויסקונסין | 30,945 |
היסטוריה

קיימים אי סדרים בציר הזמן ההיסטורי בתחילת הטריטוריה. לאחר שהקונגרס סירב לעתירתה של מישיגן להקמת מדינה, למרות עמידה בדרישות המפורטות בפקודת צפון-מערב, אנשי מישיגן אישרו את חוקתה באוקטובר 1835 והחלו בממשל עצמי באותה תקופה. עם זאת, מישיגן לא נכנסה לאיחוד עד 26 בינואר 1837, והקונגרס לא ארגן את טריטוריית ויסקונסין בנפרד ממישיגן עד 3 ביולי 1836.
בתקווה לספק רציפות מסוימת בממשל במהלך אותה תקופת ביניים, פרסם המושל בפועל של טריטוריית מישיגן, סטיבנס טי מייסון, ב-25 באוגוסט 1835, כרוז, שקרא לבחירת מועצה מחוקקת מערבית (המועצה הטריטוריאלית השביעית של מישיגן), שזכתה לכינוי ה-Rump Council. מועצה זו הייתה אמורה להתכנס בגרין ביי, ויסקונסין, ב-1 בינואר 1836. עם זאת, בגלל המחלוקת בין מישיגן ואוהיו על רצועת טולדו, הידועה בשם מלחמת טולדו, הנשיא ג'קסון העביר את מייסון מתפקידו ב-15 באוגוסט 1835, והחליף אותו בג'ון ס. הורנר. הורנר פרסם כרוז משלו ב-9 בנובמבר 1835, וקרא למועצה להתכנס ב-1 בדצמבר 1835 - מה שנתן לצירים פחות מחודש ללמוד על השינוי ולנסוע לישיבה. הדבר גרם למטרד ניכר בקרב הנציגים, שהתעלמו מכך. אפילו הורנר עצמו התרשל מלהשתתף. המועצה התכנסה ב-1 בינואר כמתוכנן קודם לכן, אך הורנר, על אף שהתכוון להשתתף, התעכב בשל מחלה ובהיעדרו של המושל המועצה יכלה לעשות מעט יותר מאשר לבצע כמה תפקידים מנהליים וטקסיים. על הזיכיון שלה לרצועת טולדו, מישיגן קיבלה את חצי האי העליון.
הנשיא אנדרו ג'קסון מינה את הנרי דודג' למושל ואת הורנר למזכיר. האספה המחוקקת הראשונה של הטריטוריה החדשה כונסה על ידי המושל דודג' בבלמונט, במחוז לאפייט הנוכחי, ב-25 באוקטובר 1836. בשנת 1837 הפכה ברלינגטון, איווה, לבירה הטריטוריאלית השנייה של טריטוריית ויסקונסין. בשנה שלאחר מכן, טריטוריית איווה הוקמה והבירה הועברה למדיסון.
היסטוריה > חוק ההסמכה של ויסקונסין

בשנת 1846, הקונגרס אישר את חוק ההסמכה של ויסקונסין, שהיה הצעד הראשון בדרך למדינה עבור ויסקונסין. ויסקונסין תהפוך למדינה החמישית שנוצרה מהטריטוריה הצפון-מערבית הישנה. מורגן לואיס מרטין, הנציג הטריטוריאלי של ויסקונסין לקונגרס, טען בתחילה שהמדינה המוצעת צריכה לכלול את כל השטחים שנותרו בטריטוריה הצפון-מערבית המקורית כפי שהוגדרה בתקנות צפון-מערב משנת 1787.
רוב חברי הקונגרס האמינו שמדינה כזו תהיה גדולה מדי. בסופו של דבר הם קיבלו את הטיעון של סטיבן דאגלס מאילינוי, יו"ר ועדת בית הנבחרים לטריטוריות, לפיה הקונגרס אינו מחויב לתקנות צפון-מערב, והעבירו חקיקה המאפשרת להקים מדינה שישית משארית הטריטוריה הצפון-מערבית שלא נכללה במדינת ויסקונסין החדשה. עם זאת, הצעות חוק שלאחר מכן ב-1847 וב-1848 לארגון "טריטוריית מינסוטה" נדחו בטענה של"מינסוטה" לא היו קרוב ל-5,000 הזכרים הבוגרים החופשיים הנדרשים למעמד טריטוריאלי חוקי.
היסטוריה > טריטוריית ויסקונסין לאחר שוויסקונסין הפכה למדינה

כאשר ויסקונסין הפכה למדינה ב-29 במאי 1848, לא נעשו הסדרים בכלל לקטע האדמה בין נהר סנט קרויקס לנהר המיסיסיפי שהיה מאורגן בעבר כחלק מטריטוריית ויסקונסין. בנוסף, כשאיווה הפכה למדינה ב-28 בדצמבר 1846, לא נעשו הסדרים לארגון רשמי של שאר מה שהיה טריטוריית איווה.
בקיץ 1848 התארגנו תושבי האזור וקראו לסדרת פגישות. עם תחילת הפגישות הללו, הנציג הטריטוריאלי האחרון לקונגרס ג'ון ה. טווידי הגיש רשמית את התפטרותו, ובכך פינה את המושב. מזכיר המדינה ג'ון קטלין נסע לסטילווטר, מינסוטה, ובתפקיד המושל בפועל של הטריטוריה פרסם כתבי בי-דין לבחירות מיוחדות למילוי המושב, שבהן זכה הנרי ה. סיבלי ב-30 באוקטובר.
כשסיבלי נסע לוושינגטון לתפוס את מקומו בקונגרס, הוא לא זכה להכרה מיידית. רק לאחר קרב פוליטי ארוך הורשה לשבת ב-15 בינואר 1849. במשך תקופה מסוימת, היו בו זמנית נציגים בקונגרס הן ממדינת ויסקונסין והן מטריטוריית ויסקונסין, מצב חסר תקדים. סיבלי עשה את הסדר הראשון שלו לדחוף את החוק הדרוש להקמת טריטוריית מינסוטה, שהתרחש ב-3 במרץ 1849.
בית מחוקקים

האספה המחוקקת של טריטוריית ויסקונסין הייתה מורכבת ממועצה (שוות ערך לסנאט) ונציגים. המושב הראשון של האספה המחוקקת הראשונה התכנס בבלמונט, מחוז איווה (כיום במחוז לאפייט), ב-25 באוקטובר, והתפזר ב-9 בדצמבר 1836. למועצה באותה תקופה היו 14 מושבים, ובראשה עמד הנרי ביירד ממחוז בראון. היו 26 נציגים; יו"ר הבית היה פיטר ה. אנגל ממחוז דובוק ("מחוז דובוק" כלל בשלב זה את כל השטח ממערב לנהר המיסיסיפי ומצפון לקו הרוחב של הקצה הדרומי של האי רוק).
הישיבה האחרונה של האספה הייתה הישיבה השנייה של האספה המחוקקת החמישית, שהתכנסה ב-7 בפברואר והתפזרה ב-13 במרץ 1848. נשיא המועצה המונה 13 חברים היה הורציו נ. וולס ממילווקי, ודובר בית הנבחרים המונה 26 חברים היה טימותי ברנס ממחוז איווה.
הערות שוליים

↑  "History of Wisconsin – Chapter 2 – Wisconsin as a Territory". אורכב מ-המקור ב-12 באוקטובר 2008. נבדק ב-10 בפברואר 2008. {{cite web}}:  (עזרה)
יונידה מאליצ'י

| --- | --- |

 לידה:  26 במרץ 1982  (בת 42) טירנה, אלבניה אלבניה
 מוקד פעילות:  אלבניה אלבניה
 תקופת הפעילות:  מ-1995
 מקום לימודים:  University of Arts (Albania) 
 עיסוק:  זמרת, מנחת טלוויזיה
 סוגה:  פופ, אר אנד בי, פולק אלבני
 שפה מועדפת:  אלבנית 
 כלי נגינה:  שירה
 http://www.jonidamaliqi.com
 פרופיל ב-IMDb
 
יונידה מאליצ'י (באלבנית: Jonida Maliqi, נולדה ב-26 במרץ 1982) היא זמרת ומנחת טלוויזיה אלבנית. ייצגה את אלבניה באירוויזיון 2019 בתל אביב, עם שירה "Ktheju Tokës".
קריירה

יונידה מאליצ'י התחילה לשיר בגיל מוקדם, והתחילה בקריירתה בגיל 13 כאשר התמודדה בקדם-האירוויזיון האלבני "פסטיבלי אי קנגס" בשיר "Planeti i fëmijëve", דואט עם הזמר אלכסנדר ראפי.בשנת 1997 היא חזרה לפסטיבלי אי קנגס בדואט עם הזמר קסטריוט טריושה. קריירת הסולו שלה החלה בשנת 1999 שבה חזרה לפסטיבלי אי קנגס עם השיר "Do jetoj pa ty" וזכתה במקום השני.
מאליצ'י ידועה בזכות גילום יוליה בגרסה האלבנית למחזה "רומיאו ויוליה" לצד הזמר אלבן סקונדריי. היא הנחתה את העונה הרביעית של "רוקדים עם כוכבים אלבניה" ושפטה בעונה החמישית של "The Voice אלבניה" ב-2016.
בדצמבר 2018 התמודדה מאליצ'י פעם נוספת ב"פסטיבלי אי קנגס" עם השיר "Ktheju Tokës", זכתה במקום הראשון עם 228 נקודות וייצגה את אלבניה באירוויזיון 2019.
הערות שוליים

↑  Jonida Maliqi, איי אמ די בי
↑  Biography, יונידה מאליצ'י, האתר הרשמי
↑  JONIDA MALIQI, ביוגרפיה
↑  Jonida Maliqi, trajnere në “The Voice of Albania”, קלנקוסובה.טי וי, 7 בספטמבר 2015
| --- | --- |
בקרת זהויות :  ISNI: 0000 0004 8307 8478  MusicBrainz: f8b41d43-504e-4fb6-86fa-042123a401fe  VIAF: 2983160211321048920008   WorldCat (עם VIAF): 2983160211321048920008
טורלבגה

טורלבגה (בספרדית: Torrelavega, בקנטברית: Torlavega) היא העיר השנייה בגודלה בקהילה האוטונומית קנטבריה בצפון ספרד. נכון לשנת 2021, בעיר מתגוררים 51,237 תושבים. היא מרוחקת כ־8 קילומטרים מחופי הים הקנטברי (מפרץ ביסקאיה) וכ־27 קילומטרים מבירת הקהילה האוטונומית, סנטנדר.
היסטוריה

היישוב נוסד בסוף המאה ה-13 על ידי גרסי לאסו דה לה וגה הראשון, שהיה אציל בכיר בממלכת קסטיליה, שעשה זאת בהוראתו של אלפונסו האחד עשר, מלך קסטיליה. המקום שימש כמרכז חקלאי חשוב עוד מימי היווסדו. מקור השם הוא קיצור של הביטוי "טורה דה לה וגה" (Torre de la Vega, מילולית: "המגדל של לה וגה") ומקורו במגדל או טירה שהקימה בעיירה לאונור לאסו דה לה וגה, נינתו של גרסי.
בשנת 1895, לאור התפתחות התעשייה וגידול האוכלוסין, היישוב קיבל מעמד של עיר ממריה כריסטינה, אשר הייתה אשתו של מלך ספרד פרננדו השביעי.
גאוגרפיה

העיר שוכנת בעמק בסאיה (אנ'), למרגלות ההרים הקנטבריים. הנקודה הגבוהה בעיר מגיעה לגובה של 606 מטרים. בצפון־מערב העיר נפגשים שני נהרות: סאחה (אנ') ובסאיה (ספ'). העיר מרוחקת כ־8 קילומטרים מחופי הים הקנטברי (מפרץ ביסקאיה). היא שוכנת כ־27 קילומטרים מדרום־מערב לבירת קנטבריה, סנטנדר. בנוסף, אתר המורשת העולמית מערת אלטאמירה שוכן כ־10 קילומטרים מצפון־מערב לעיר.
ערים תאומות

סנגל לוגה (אנ'), סנגל
קובה הוואנה העתיקה (אנ'), הוואנה, קובה
צרפת רושפור (אנ'), אקיטן החדשה, צרפת
סהרה המערבית זוכ (אנ'), סהרה המערבית
ראו גם

סנטנדר
מערת אלטאמירה
הערות שוליים

↑  Un hermanamiento lejano, El Diario Montañes, ‏2016-12-01 (ב־European Spanish), אחווה רחוקה – ערים תאומות של טורבלגה, באתר "אל דיאריו מונטנייס", אתר חדשות של קנטבריה
| --- | --- |
בקרת זהויות :  GND: 4668172-3  MusicBrainz: e451bbd3-5a72-4c64-b1eb-897818a727e4  VIAF: 243872263   WorldCat (עם VIAF): 243872263 
ערך זה הוא קצרמרבנושא יישובים בספרד. אתם מוזמנים לתרום לוויקיפדיה ו.
תקיפת היפגשות באמצע

בקריפטואנליזה, תקיפת היפגשות באמצע או תקיפת נפגשים באמצע (באנגלית:  meet-in-the-middle attack) בקיצור MITM, היא התקפת כוח גס גנרית בשיטת איזון זמן/זיכרון נגד סכמות הצפנה מרובה. התקפה זו היא הסיבה מדוע הצפנת DES כפול עם שני מפתחות שונים אינה משיגה ביטחון כפול כמצופה ולכן משתמשים בגרסת DES משולש כדי להשיג ביטחון כפול. התקפה זו ישימה גם נגד הצפנה יחידה אם מתייחסים לחלקים שונים של הצופן כאילו היו הצפנה מרובה.